Document ID: 32014D0282

PROVEDBENA ODLUKA KOMISIJE
оd 14. svibnja 2014.
o izmjeni Provedbene odluke 2012/44/EU o pravilima za veterinarske preglede živih životinja i proizvoda životinjskog podrijetla koji iz trećih zemalja ulaze u određene francuske prekomorske departmane
(priopćeno pod brojem dokumenta C(2014) 3053)
(Vjerodostojan je samo tekst na francuskom jeziku)
(Tekst značajan za EGP)
(2014/282/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (1), a posebno njezin članak 13.,
uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (2), a posebno njezin članak 18.,
budući da:
(1)
Provedbenom odlukom Komisije 2012/44/EU (3) propisuju se pravila za veterinarske preglede živih životinja i proizvoda životinjskog podrijetla koji iz trećih zemalja ulaze u određene francuske prekomorske departmane, uključujući popis odobrenih ulaznih točaka („popis odobrenih ulaznih točaka”).
(2)
Francuska je Komisiji podnijela plan za odobrenu ulaznu točku u francuskom prekomorskom departmanu Mayotte. U planu su navedeni objekti, neophodna oprema i obučeno osoblje koje će provoditi veterinarske preglede kako bi se provjerilo jesu li ispunjeni zahtjevi Unije koji se odnose na proizvode životinjskog podrijetla, a tiču se javnog zdravlja i zdravlja životinja.
(3)
Osim toga, planom se pokazuje da će sve pošiljke proizvoda životinjskog podrijetla biti potrebno za uvoz pokazati na odobrenoj ulaznoj točki i da će njihovo otpremanje u druge dijelove Unije biti učinkovito spriječeno. Njime se isto tako pokazuje da su ispunjeni posebni zahtjevi iz članaka 3., 4. i 5. Provedbene odluke 2012/44/EU.
(4)
Ulaznu točku francuskog prekomorskog departmana Mayotte potrebno je stoga dodati na popis odobrenih ulaznih točaka za određene proizvode životinjskog podrijetla.
(5)
Članak 1. i Prilog Provedbenoj odluci 2012/44/EU potrebno je stoga na odgovarajući način izmijeniti.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Provedbena odluka 2012/44/EU mijenja se kako slijedi:
(1)
Članak 1. zamjenjuje se sljedećim:
„Članak 1.
Za potrebe članka 13. Direktive 91/496/EEZ i članka 18. Direktive 97/78/EZ, odobrene ulazne točke u francuskim prekomorskim departmanima Guadeloupe, Martinique, Francuska Gvajana i Mayotte navedene su u popisu koji se nalazi u Prilogu ovoj Odluci.”
(2)
U prilogu se iza unosa za Francusku Gvajanu - St Georges de l'Oyapock na popis odobrenih ulaznih točaka dodaje sljedeći unos za Mayotte:
„Mayotte - Longoni
FR09900
P
HC, NHC-NT”
Članak 2.
Ova je Odluka upućena Francuskoj Republici.
Sastavljeno u Bruxellesu 14. svibnja 2014.

Labels: 3
18
17
6